Read in English . Id-differenza fil-pagi bejn dawk il-persuni li jaħdmu Malta u dawk li jaħdmu Għawdex kienet ta' iktar minn €2,000, fl-2019. Dan ħareġ mil-Labour Force Survey li kkompara wkoll is-sena 2019 mas-sena 2018. Dawn iċ-ċifri ġew preżentati fil-Parlament mill-Ministru għall-Finanzi Clyde Caruana bi tweġiba għall-mistoqsija parlamentari tad-Deputat Nazzjonalista Chris Said. Dawn iċ-ċifri juru li fl-2019 ħaddiem li f'Malta jaqla' paga ta' €19,721, filwaqt li f'Għawdex jaqla' €17,533; differenza ta' €2,188. Meta kkumparat mas-sena ta' qabel iġifieri mal-2018, ħaddiem li f'Malta qala' €18,898, f'Għawdex qala' €16,953; differenza ta' €1,945. Caruana preżenta stħarriġ ieħor li sar mill-EU-SILC li juri li sa 2018, id-differenza fid-dħul nett ta' familji kienet ta' €2,560. Ġie spjegat li persuna li f'Malta taqla' €28,684, f'Għawdex taqla' €26,034. .td_uid_3_600a742689b53_rand.td-a-rec-img{text-align:left}.td_uid_3_600a742689b53_rand.td-a-rec-img img{margin:0 auto 0 0}